Da Yosa Buson woa åwa zu deara Zaid mea ois Måla in gãns Japan bekãnt und eascht schbéda håd ma si mea fia saine Gedichtl intressiad. Haid is a ois õana fu de wichdigsdn japanischn Dichda und aigentli goa neama aso wéng saine Büdl bekãnt. Da Buson håd im Géngsåz zum Bascho, dea a Joahundat foa eam schrim håd, dé Dichdarai a ned aso schdaif und konsawatif ãgseng und dés håd a dazua gfiad, das im gãnzn Lãnd de Haikai-Dichdarai oiwai meara populea  woan is und Dichda-Faãnschdoitungen gmåcht woan han. So han in deara Zaid a recht fü soichane Gedichtl entschdãndn, dé oft mea aus da Fantasi aussa entschdãndn han und néd blos aus aigene diarekde Ealébnis, wia's foahea da Brauch woa.